13-jarige glo eers dronk gemaak en toe verkragŉ 23-jarige man van Johannesburg is in hegtenis geneem nadat hy glo Dinsdagaand ŉ 13-jarige meisie na ŉ kroeg toe geneem en haar daarna verkrag het. Ao. Kay Makhubela, ŉ polisiewoordvoerder, het Woensdag gesê die verdagte het die meisie na ŉ kroeg in Zola in Soweto geneem. “Hy het haar glo te veel alkohol laat drink, en daarna na sy huis geneem waar hy haar na bewering verkrag het,” het Makhubela gesê. Die meisie se ouers was nie by die huis toe sy na die kroeg toe is nie. Toe hulle tuiskom, het hulle haar vermis. Sy het later vir haar ouers gesê sy is verkrag, en ŉ saak is aanhangig gemaak. Die man behoort binnekort in die Protea-landdroshof te verskyn. – SAPA